stanford-oval/wikipedia huggingface dataset:
ג'ון הינקלי ג'וניור
כתיבת שירים

בצעירותו, הינקלי עשה מאמצים לא מוצלחים להיות כותב שירים; עשרות שנים לאחר מכן הוא החל לפרסם מוזיקה באינטרנט באופן אנונימי אך זכה להתעניינות מועטה. באוקטובר 2020 קבע בית משפט פדרלי כי הינקלי רשאי להציג ולשווק את יצירותיו וכתביו המוזיקליים בפומבי תחת שמו המלא, אך לצוות המטפל בו הזכות לבטל הקלה זאת. הינקלי פתח ערוץ יוטיוב שבו, מאז דצמבר 2020, הוא פרסם סרטונים שלו מבצע שירים מקוריים עם גיטרה וכן קאברים של שירים כמו "Blowin 'in the Wind" של בוב דילן ושירו של אלביס פרסלי "Can't Help Falling in Love". נכון לדצמבר 2023, לערוץ של הינקלי 35,300 רשומים.
לקריאה נוספת

ג'יימס וו. קלארק, "Defining Danger: American Assassins and the New Domestic Terrorists" ‏(2006)
ג'יימס וו. קלארק, "On Being Mad or Merely Angry: John W. Hinckley Jr. and Other Dangerous People. Princeton University Press" ‏(1990)
ג'ון וו. הינקלי, ניוזוויק, "On Being Mad or Merely Angry: John W. Hinckley Jr. and Other Dangerous People. Princeton University Press", (20 בספטמבר 1982)
I Am Machine

| --- | --- |

 סינגל בביצוע ת'רי דייז גרייס
 מתוך האלבום Human
 יצא לאור:  30 בספטמבר 2014 
 סוגה:  מטאל אלטרנטיבי 
 חברת תקליטים:  RCA רקורדס 
 
"I Am Machine" (בעברית: אני מכונה) הוא סינגל של להקת הרוק הקנדית ת'רי דייז גרייס. הסינגל פורסם ב-30 בספטמבר 2014 כסינגל השני מתוך אלבומה החמישי של הלהקה, Human.
רקע

השיר נכתב על ידי ג'וני אנדרוז, ניל סנדרסון, מאט וולסט, ברי סטוק ובראד וולסט, והופק על ידי גאווין בראון שהשתתף גם הוא בכתיבת השיר. השיר מתאר אדם שמייחל להרגיש יותר ולחוש רגשות כלשהם לגבי מצבו הנוכחי.
וידאו

ב-28 בספטמבר 2014 הוציאה הלהקה וידאו שכלל את מילות השיר בערוץ היוטיוב ובערוץ ה-Vevo שלה. הווידאו כולל סרטונים של הלהקה מקליטה את השיר.
פרסים

השיר היה מועמד לשיר השנה בטקס פרסי המוזיקה של iHeartRadio לשנת 2016. הבילבורד דירג את השיר במקום ה-91 ברשימת "שירי הרוק המיינסטרימי הטובים ביותר בכל הזמנים".
מצעדים > מצעדים שבועיים

| מצעד שבועי (2015) | מיקום שיא |
| --- | --- |
Canada Digital Song Sales (Billboard): 72
(Canada Rock (Billboard: 18
(US Hot Rock & Alternative Songs (Billboard: 20
(US Rock Airplay (Billboard: 12
(US Mainstream Rock Airplay (Billboard: 1
מצעדים > מצעדים שנתיים

| מצעד שנתי (2015) | מיקום |
| --- | --- |
US Hot Rock Songs (Billboard): 77
US Rock Airplay (Billboard): 46
מצעדים > מצעדי כל הזמנים

| מצעד (כל הזמנים) | מיקום |
| --- | --- |
US Mainstream Rock Songs (Billboard): 91
מכירות

| מדינה וארגון | סוג אישור מכירות | מספר יחידות שנמכרו |
| --- | --- | --- |
| קנדה (Music Canada) | תקליטון זהב | 40,000 |
| ארצות הברית (RIAA) | תקליטון זהב | 500,000 |
הערות שוליים

↑  "I Am Machine - Single". iTunes. 2014. אורכב מ-המקור ב-17 בדצמבר 2014. נבדק ב-20 באוקטובר 2014. {{cite web}}:  (עזרה)
↑  "Three Days Grace Releases New Song I Am Machine". Blabbermouth.net. 30 בספטמבר 2014. נבדק ב-7 בינואר 2023. {{cite web}}:  (עזרה)
↑  "BMI - I Am Machine". Broadcast Music, Inc. נבדק ב-7 בינואר 2023. {{cite web}}:  (עזרה)
1 2  Chad Childers (29 בספטמבר 2014). "Three Days Grace Unleash Hard Rocking New Single I Am Machine". Loudwire. נבדק ב-7 בינואר 2023. {{cite web}}:  (עזרה)
↑  "Three Days Grace - I Am Machine - YouTube". נבדק ב-28 בספטמבר 2014. {{cite web}}:  (עזרה)
↑  Joe Lynch (9 בפברואר 2016). "iHeartRadio Music Awards Announce 2016 Nominees, Performers & New Categories". Billboard. נבדק ב-25 ביוני 2022. {{cite journal}}:  (עזרה)
1 2  "Greatest of All Time Mainstream Rock Songs". Billboard. נבדק ב-20 ביוני 2022. {{cite journal}}:  (עזרה)
↑  "Three Days Grace Chart History (Canadian Digital Songs Sales)". Billboard. נבדק ב-26 ביוני 2022. {{cite journal}}:  (עזרה)
↑  US Mainstream Rock Airplay, (Billboard)
↑  "Hot Rock Songs – Year-End 2015". Billboard. נבדק ב-31 במאי 2020. {{cite web}}:  (עזרה)
↑  "Rock Airplay Songs – Year-End 2015". Billboard. נבדק ב-21 בינואר 2022. {{cite journal}}:  (עזרה)
↑  "Canadian single certifications – Three Days Grace – I Am Machine". Music Canada. נבדק ב-31 במאי 2020. {{cite web}}:  (עזרה)
↑  "American single certifications – Three Days Grace – I Am Machine". Recording Industry Association of America. נבדק ב-31 במאי 2020. {{cite web}}:  (עזרה)
| ת'רי דייז גרייס |
| --- | --- | --- |
| מאט וולסט • בראד וולסט • ניל סנדרסון • ברי סטוק חברים לשעבר: אדם גונטיאר | מאט וולסט • בראד וולסט • ניל סנדרסון • ברי סטוק חברים לשעבר: אדם גונטיאר |  |
| אלבומי אולפן | • Three Days Grace • One-X • Life Starts Now • Transit of Venus • Human • Outsider • Explosions |  |
| מיני אלבומים (EP) | Pain • Never Too Late |  |
| סרטים והופעות | Live at the Palace 2008 |  |
| סינגלים | "I Hate Everything About You" • "Just Like You" • "Home" • "Animal I Have Become" • "Pain" • "Never Too Late" • "Riot" • "Break" • "The Good Life" • "World So Cold" • "Lost in You" • "Chalk Outline" • "The High Road" • "Misery Loves My Company" • "Painkiller" • "I Am Machine" • "Human Race" • "Fallen Angel" • "The Mountain" • "Infra-Red" • "Right Left Wrong" • "Somebody That I Used to Know" • "So Called Life" • "Lifetime" • "I Am the Weapon" |  |
| --- | --- |
בקרת זהויות :  MusicBrainz work: 3cbf2d0d-a108-4fa0-9423-594a64b40fb7
המכללה הישראלית לאנימציה

| --- | --- |
לוגו המכללה הישראלית לאנימציהלוגו המכללה הישראלית לאנימציה

 מכללה
 תקופת הפעילות:  5 במאי 2002 (הוקמה כ"מכללת פרוליום") – הווה
 קמפוס:  תל אביב
 תלמידים
 :  1,500 בשנה
 מיקום
 מיקום:  תל אביב, ישראל
 מדינה:  ישראל ישראל
 קואורדינטות:  32°04′13″N 34°46′59″E﻿ / ﻿32.07031224487°N 34.783050047968°E﻿ / 32.07031224487; 34.783050047968
 www.ani-mator.com
  (למפת תל אביב מוגדלת) המכללה הישראלית לאנימציה(למפת תל אביב רגילה) המכללה הישראלית לאנימציה(למפת גוש דן רגילה) המכללה הישראלית לאנימציה(למפת גוש דן מוגדלת) המכללה הישראלית לאנימציה
 
המכללה הישראלית לאנימציה ועיצוב (IAC) היא מוסד לימודים פרטי שהוקם בשנת 2002 ומתמקד בהכשרת אנשי מקצוע בתחומי האנימציה, העיצוב, הקולנוע, הטלוויזיה, המשחקים, הדיגיטל, ההדמיות והאיור.
היסטוריה

המכללה נוסדה בשנת 2002 בתל אביב, במטרה לקדם ולפתח את תעשיית האנימציה התלת-ממדית בישראל, שהחלה להתפתח באותה תקופה. היא הוקמה ונתמכה על ידי כמה מבכירי התעשייה. בשנותיה הראשונות פעלה המכללה תחת השם "מכללת פרוליום", ונוהלה על ידי על ידי אמן התלת-מימד כפיר רם והאנימטורית טל לוטן, מייסדי "סטודיו פוליגון לאנימציה" - מראשוני אולפני האנימציה התלת-ממדית בישראל.
בשנת 2004 הצטרפו משה זעפרני ואייל רם-שצ'ופק כשותפים להנהלת המכללה, ושם המוסד שונה ל"המכללה הישראלית לאנימציה". המכללה פעלה בשיתוף בית הספר התיכון לאמנויות על שם תלמה ילין, וקורסיה התקיימו במתחם בית הספר.
בשנת 2009 עברה המכללה לקמפוס משלה בתל אביב ופתחה לראשונה מסלולי הכשרה דו-שנתיים.
בשנת 2011 נוצר לראשונה שיתוף פעולה עם אולפני פיקסאר בהוליווד, במסגרתו הגיע לישראל "פיקסאר מאסטר קלאס" - סמינר מקצועי בהנחיית אנימטורים ואמני סיפור מפיקסאר. הסמינר, שנמשך 4 ימים מלאים, זכה לתמיכת איגוד הבמאים, איגוד התסריטאים, עיריית תל אביב, סינמטק תל אביב ושגרירות ארצות הברית. בעקבות הסמינר נפתח במכללה מסלול אנימציית דמויות בהנהלת אלכס אוראל מפיקסאר. כמו כן נפתחו מסלולי אפקטים ויזואליים וקונספט דיזיין, וכן נפתחו לראשונה מסלולי בוקר.
בשנת 2013 התרחבה המכללה לתחום העיצוב, והקימה את המחלקה לעיצוב וגרפיקה בניהולו של תום קוק - מייסד הסטודיו לעיצוב ולמיתוג Bright Marketing & Branding Agency. בהמשך לכך מיתגה את עצמה מחדש כ"IAC המכללה הישראלית לאנימציה ועיצוב".
בשנים הבאות המכללה המשיכה להתרחב בהתמדה. הקמפוס שלה פועל כעת בשני מתחמים סמוכים, ברחוב הארבעה 4 וברחוב קרליבך 12 בתל אביב, והוא משתרע על פני 6 קומות. מסלולי הלימוד הראשיים במכללה התרחבו בהדרגה, משנה אחת לשלוש שנים. המכללה יסדה מחלקות חדשות לאיור, לפיתוח משחקים, להדמיות אדריכליות, לקולנוע ולבינה מלאכותית. במהלך מגפת הקורונה, המכללה הובילה מעבר לשיטות לימוד היברידיות ושילבה מערכות אונליין.
המכללה מוכרת ומפוקחת על ידי משרדי העבודה, הכלכלה, התרבות והביטחון.
היסטוריה > שיתופי פעולה

המכללה מקיימת קשרים של שיתופי פעולה עם תעשיית האנימציה והעיצוב בישראל ובעולם, בהם:
האקדמיה לאיור, בראשות אודי קלמנוביץ' - שהתאחדה עם המכללה בשנת 2018.
בית הספר Hands On Games למשחקים, בראשות דורי אדר - שהתאחד עם המכללה בשנת 2023.
בית הספר Timeline ללימודי וידאו מתקדמים, בראשות הקטור ברבי - שהתאחד עם המכללה בשנת 2024.
בית הספר מאיירימים לאיור, בראשות ליאורה גרוסמן - המפעיל קורסי איור ואנימציה בשיתוף המכללה.
בית הספר Think Tank בוונקובר, בראשות סקוט תומפסון - המפעיל תוכנית לימודי המשך לבוגרי המכללה.
בית הספר Frame by Frame בהוליווד, בראשות לירון ולירית טופז - שהפעיל קורסי אונליין בשיתוף המכללה.
סטודיו פיקסאר בהוליווד - שהביא לישראל את פיקסאר מאסטרקלאס ואנשיו סייעו בהכשרת סטודנטים.
סטודיו The Hive לאנימציה, בראשות עמית גיצלטר - המפעיל קורסים משותפים עם המכללה ומשתמש בה להכשרת עובדיו.
סטודיו פיצ'י פוי לאנימציה, בראשות נועם משולם - שהפעיל מסלולי הכשרה בירושלים בשיתוף המכללה.
עמותת WNA (אנימציה בדרום-הנגב) - המפעילה קורסים מוזלים לתושבי הדרום בשיתוף המכללה.
סוכנות Bright לעיצוב ומיתוג, בראשות תום קוק - המלווה את המכללה, מייעצת ומסייעת בהפעלתה.
חברת NMP לפתרונות עיבוד וניהול תוכן וידאו, בראשות משה זעפרני - המייעצת למכללה ומלווה אותה בתחומי והווידאו.
חברת V-Ray Israel, בראשות משה שמש - הנציגה הישראלית של חברות התוכנה כאוס, אפיק ומקסון, המפעילה מסלולי הכשרה במכללה.
חברת Chaos Group, יצרנית מנוע הרנדר V-Ray - המפעילה מרכז הכשרה רשמי בתוך המכללה.
חברת Toon Boom, יצרנית התוכנה Toon Boom Harmony
היסטוריה > מבנה

המכללה הישראלית לאנימציה ועיצוב מציעה מגוון מסלולי לימוד המשלבים ידע תאורטי, התנסות מעשית ושיתופי פעולה עם תעשיות בינלאומיות. התוכניות במכללה מותאמות לשינויים ולחדשנות בתעשייה, ומטרתן להכשיר אנשי מקצוע שיכולים להשתלב בתחומי האנימציה, העיצוב, המשחקים, והטכנולוגיה המתקדמת. להלן סקירה של המחלקות המרכזיות במכללה:
המחלקה לתלת-ממד
המחלקה מתמקדת בהכשרה בתחום האנימציה והאפקטים הוויזואליים בתלת-ממד, כולל תוכנות עיצוב בהן Maya, Blender ו-Unreal Engine, ומתמקדים ביצירת דמויות, סביבות ואפקטים פוטוריאליסטיים. המחלקה מקיימת שיתופי פעולה עם אולפנים כמו Pixar ו-Snowball VFX
, ומספקת לתלמידים גישה לפרויקטים בינלאומיים.
המחלקה הקלאסית
מחלקה זו עוסקת באנימציה מסורתית עם דגש על רישום, סטוריבורד, ואנימציה ידנית (frame-by-frame). הסטודנטים מתמחים בטכניקות כמו אנימציה בתוכנות Toon Boom ו-Spine, ומשלבים יסודות איור בתהליך היצירתי שלהם. המחלקה שומרת על מורשת האנימציה תוך שילוב כלים דיגיטליים מודרניים.
המחלקה לעיצוב וגרפיקה
מתמקדת בעיצוב חזותי, מיתוג, UI/UX ותוכנות גרפיות מתקדמות כגון Photoshop ו-Illustrator. המסלול מקיף תחומים כמו עיצוב אתרים, פרסום, ומיתוג עסקי, תוך הכנת תיק עבודות מקצועי. המחלקה פועלת בשיתוף עם סוכנות Bright Marketing & Branding.
המחלקה לפיתוח משחקים
מסלול זה מכסה את כל שלבי יצירת המשחקים: תכנון, פיתוח, עיצוב חוויית משתמש, ותכנות. הסטודנטים עובדים עם מנועי פיתוח מתקדמים כמו Unreal Engine ו-Unity. חלק מהקורסים מתמקדים ביצירת סינמטיקה תוך שימוש בטכנולוגיות AI ואנימציה.
המחלקה לאיור
המחלקה מתמקדת באמנות איור עולמות ודמויות, עם קורסים המשלבים טכניקות רישום קלאסיות ודיגיטליות. הסטודנטים לומדים אנטומיה, פרספקטיבה וציור דיגיטלי, ומשתתפים בקורסים ייעודיים בהנחיית מאיירים מובילים בתעשייה.
המחלקה להדמיות
מובילה בתחום ההדמיות האדריכליות והפוטוריאליסטיות באמצעות תוכנות מתקדמות כמו V-Ray ו-Cinema 4D. המחלקה מקיימת שיתוף פעולה עם ויריי ישראל ומוכרת כמרכז הכשרה רשמי של Chaos Group.
המכון לקולנוע ובינה מלאכותית
מכון זה מתמקד בשילוב טכנולוגיות AI ביצירת תוכן חזותי. הסטודנטים עוסקים בפיתוח דמויות ויצירת סצנות קולנועיות מתקדמות תוך שימוש באלגוריתמים של למידת מכונה ושיטות יצירתיות חדשות.
לימודי המשך בקנדה
במסגרת שיתוף הפעולה עם Think Tank Centre בוונקובר, המכללה מציעה לבוגריה הזדמנות להמשיך ללימודי התמחות מתקדמים בתלת-ממד ואפקטים ויזואליים. תוכניות אלה מאפשרות פתיחת קריירה מקצועית בקנדה תוך שילוב בתעשיית הקולנוע והמשחקים הגלובלית.
היסטוריה > הישגים והכרה

המכללה הישראלית לאנימציה נכללה בשנת 2023 בקטלוג The Rookies, המוקדש ללימודים בתחום האנימציה, המשחקים והעיצוב, שם היא ממוקמת כמכללה המובילה בישראל ללימודי אנימציה, עיצוב, איור, גיימינג ואמנות דיגיטלית. אתר The Rookies מנוהל על ידי אמנים בכירים ושותפות חברות כגון Nvidia ו־Adobe, מפרסם בכל שנה דירוג מוסדות לימודי שנתי המבוסס על קריטריונים מקצועיים.
היסטוריה > מרצים וסגל

צוות המכללה מונה כ-150 אנשים, ביניהם אמנים בינלאומיים שעבדו על סרטים וסדרות כגון מלחמת הכוכבים, הנוקמים, משחקי הכס, ריק ומורטי, באטמן, סופרמן, ספיידרמן, וונדר-וומן, החבובות, קוקומלון ועוד.
ראו גם

מכללות בישראל
הערות שוליים

↑  מאיירים היינו לדיסני בירושלים, באתר ‏מאקו‏, 5 באפריל 2015
↑  The Rookies - IAC - The Israeli Animation and Design College, The Rookies (באנגלית) המכללה באתר The Rookies
J.Lo

J.Lo (בעברית: ג'יי לו) הוא אלבום האולפן השני של הזמרת האמריקאית ג'ניפר לופז, אשר יצא לאור ב-23 בינואר 2001, תחת חסותה של חברת התקליטים אפיק רקורדס.
סינגלים

האלבום הנפיק ארבעה סינגלים. הסינגל הראשון מהאלבום היה "Love Don't Cost a Thing" אשר היה להצלחה עולמית, המשך ההצלחה הייתה גם לסינגל "Play" שהגיע ל-20 המובילים במצעד הבילבורד הוט 100 וברחבי העולם הצליח "Play" לחדור לעשרת המובילים במצעדי הפזמונים.
הסינגל השלישי היה "I'm Real" שהיה להיט נוסף שחדר לעשרת המובילים ברוב המדינות והגיע למקום הראשון במצעד ההוט 100 של הבילבורד והפך לשני של לופז שעשה זאת, והאחרון "Ain't It Funny" זכה להצלחה דומה, והרמיקס שיצא לו מתוך האלבום, J to tha L–O! The Remixes, הצליח לכבוש את פסגת מצעד ההוט 100 גם כן, ובכך הפך את לופז לאמן הראשון אשר הצליח לעשות זאת עם רמיקס לשיר.
הצלחה

עם יציאתו נכנס האלבום היישר אל המקום ה-1 במצעד הבילבורד 200, ובכך הפך לראשון של לופז שעושה זאת. באותו זמן הצליח האלבום להעפיל לצמרת מצעדים רבים, ובעקבות זאת החלו הסינגלים מן האלבום להימכר בכמויות גדולות בכל רחבי העולם.
רשימת רצועות

| J> Lo.מס' | J> Lo.שם | J> Lo.כותב(ים) | J> Lo.משך | J> Lo. | J> Lo. | J> Lo. | J> Lo. | J> Lo. | J> Lo. |
| --- | --- | --- | --- | --- | --- | --- | --- | --- | --- |
| 1. | Love Don't Cost a Thing  |   | 3:41 |  |  |  |  |  |  |
| 2. | I'm Real  |   | 4:58 |  |  |  |  |  |  |
| 3. | Play  |   | 3:31 |  |  |  |  |  |  |
| 4. | Walking on Sunshine  |   | 3:46 |  |  |  |  |  |  |
| 5. | Ain't It Funny  |   | 4:05 |  |  |  |  |  |  |
| 6. | Cariño  |   | 4:15 |  |  |  |  |  |  |
| 7. | Come Over  |   | 4:52 |  |  |  |  |  |  |
| 8. | We Gotta Talk  |   | 4:06 |  |  |  |  |  |  |
| 9. | That's Not Me  |   | 4:31 |  |  |  |  |  |  |
| 10. | Dance with Me  |   | 3:52 |  |  |  |  |  |  |
| 11. | Secretly  |   | 4:25 |  |  |  |  |  |  |
| 12. | I'm Gonna Be Alright  |   | 3:43 |  |  |  |  |  |  |
| 13. | That's the Way  |   | 3:53 |  |  |  |  |  |  |
| 14. | Dame (Touch Me) (בשיתוף צ'איאן)   |   | 4:23 |  |  |  |  |  |  |
| 15. | Si Ya Se Acabó  |   | 3:36 |  |  |  |  |  |  |
| משך כולל: | משך כולל: | משך כולל: | 61:30 |  |  |  |  |  |  |
מיקומי שיא

| מצעד | מיקום שיא |
| --- | --- |
מצעד האלבומים האוסטרלי: 2
מצעד בלגיה: 3
מצעד האלבומים הקנדי: 1
מצעד האלבומים ההולנדי: 4
מצעד האלבומים האירופאי: 1
מצעד האלבומים הצרפתי: 6
מצעד האלבומים בניו זילנד: 3
מצעד האלבומים הגרמני: 1
מצעד האלבומים השוודי: 7
מצעד האלבומים השווייצרי: 1
מצעד הפזמונים הבריטי: 2
מצעד האלבומים של הבילבורד: 1
נתוני מכירות

| מקום | תארים | מכירות |
| --- | --- | --- |
| ארגנטינה (CAPIF) | זהב | 20,000 |
| אוסטרליה (ARIA) | פלטינה 2× | 140,000 |
| אוסטריה (IFPI Austria) | זהב | 20,000 |
| בלגיה (BEA) | פלטינה | 50,000 |
| ברזיל (Pro-Música Brasil) | זהב | 50,000 |
| קנדה (Music Canada) | פלטינה 2× | 200,000 |
| פינלנד (Musiikkituottajat) | זהב | 19,596 |
| צרפת (SNEP) | זהב | 100,000 |
| גרמניה (BVMI) | פלטינה | 300,000 |
| יוון (IFPI Greece) | זהב | 15,000 |
| הונג קונג (IFPI Hong Kong) | פלטינה | 20,000 |
| יפן (RIAJ) | זהב | 100,000 |
| הולנד (NVPI) | פלטינה | 80,000 |
| ניו זילנד (RMNZ) | פלטינה 2× | 30,000 |
| נורווגיה (IFPI Norway) | זהב | 25,000 |
| פולין (ZPAV) | זהב | 50,000 |
| ספרד (PROMUSICAE) | פלטינה | 100,000 |
| דרום אפריקה (RiSA) | פלטינה 2× | 100,000 |
| שוודיה (GLF) | זהב | 40,000 |
| שווייץ (IFPI Switzerland) | פלטינה 2× | 80,000 |
| בריטניה (BPI) | פלטינה | 300,000 |
| ארצות הברית (RIAA) | פלטינה 4× | 4,000,000 |
סיכום
| אירופה (IFPI) | פלטינה 2× | 2,000,000 |
| בכל העולם | — | 8,500,000 |
El Dorado (אלבום של שאקירה)

El Dorado (בעברית: אל דוראדו) הוא אלבום האולפן ה-11 של הזמרת הקולומביאנית שאקירה. האלבום יצא לאור ב-26 במאי 2017, על ידי חברת התקליטים סוני מיוזיק לטין. את האלבום הקליטה שאקירה בין מרץ 2016, למרץ 2017. מתוך האלבום יצאו חמישה סינגלים; "Chantaje", Me Enamoré", "Perro Fiel", "Trap" ו-"Nada", וצורפו אליו שלושה דואטים אותם שאקירה כתבה, הלחינה והפיקה.
בשעות הבוקר של ה-26 במאי 2017, הועלו לערוצה של שאקירה כל השירים מן האלבום, ובנוסף לכך, עלה האלבום לספוטיפיי, ולאייטונס. ב-27 ביוני 2017, הודיעה שאקירה דרך הטוויטר כי סיבוב ההופעות השישי שלה עתיד להתחיל כבר ב-3 ביוני 2018, וששמו יישא את שם האלבום, "El Dorado World Tour". סיבוב ההופעות יכלול כ-54 מופעים ברחבי העולם, בעיקר ברחבי אירופה, ואמריקה הצפונית. כל השירים באלבום נכתבו והופקו על ידי שאקירה ועוזרה לואיס פרננדו אוצ'ואה, עם עזרה של כותבים ומפיקים אחרים.
בטקס פרסי גראמי ה-60 זכה האלבום בקטגוריית "אלבום הפופ הלטיני של השנה". עבור שאקירה הייתה זאת הזכייה השנייה בקטגוריה לאחר שזכתה בשנת 2000 בפרס עם אלבומה MTV Unplugged. שאקירה היא הזמרת הראשונה שזוכה בפרס פעמיים. בנוסף, הועמד האלבום בטקס פרסי גראמי הלטיני ה-18, בקטגוריות "אלבום הפופ העכשווי-ווקאלי הטוב ביותר", ו-"אלבום השנה". האלבום זכה בקטגוריה הראשונה.
רקע והפקה

שאקירה החלה לעבוד על האלבום בתחילת שנת 2016, עד אמצע שנת 2017. שאקירה חשפה תמונות שונות בחשבון האינסטגרם שלה, אשר הציגו אותה מנגנת בכלים שלא נהגה לנגן בהם בדרך כלל, ואותה כותבת את שירי האלבום.
ב-11 במאי 2017, הודיעה שאקירה כי האלבום החדש יקרא בשם: "El Dorado" (אל דוראדו), ובפרק הזמן שבו הקליטה את האלבום פרסמה הזמרת חלקים מעטיפת האלבום עד שב-12 במאי 2017, חשפה את עטיפת האלבום המלאה. האלבום יצא לאור ב-26 במאי 2017. בנוסף, בתאריך זה הועלו לערוצה של הזמרת כל שירי האלבום.
יציאה וקידום

האלבום יצא לאור ב-26 במאי 2017. לפני שיצא האלבום, הוציאה הזמרת שני סינגלים אשר נועדו לקדמו, ולאחר מכן יצאו שני סינגלים נוספים שסגרו אותו. האלבום כלל בתוכו שלושה דואטים אותם כתבה, הלחינה והפיקה שאקירה בעצמה, עבור קרלוס ויוס, פרינס רויס, ובלאק אם.
יציאה וקידום > סינגלים

"Chantaje" - יצא לאור ב-28 באוקטובר 2016, כסינגל הראשון והפותח מהאלבום. השיר כלל בתוכו את הזמר הקולומביאני מאלומה, שהשתתף בסינגל הרביעי מתוך האלבום, "Trap". השיר הוא שיר בסגנון הפופ לטיני, המשלב בתוכו את מקצב הרגאטון. הווידאו קליפ לשיר צולם בברצלונה, שבספרד, על ידי הבמאי ז'אומה דה לאיגואנה. הקליפ הפך לוויראלי במהרה כאשר הפך לנצפה ביותר של שאקירה ומאלומה, כשמונה הצפיות שלו עומד על למעלה מ-2.2 מיליארד צפיות, דבר אשר הופך אותו לקליפ הנצפה ביותר של שנת 2016, ולקליפ ה-18 הנצפה ביותר בכל הזמנים. במצעדים, השיר כבש את המקומות הראשונים בספרד, בצ'ילה, במקסיקו ובארצות הברית (במצעד השירים הלטיניים החמים, שם שהה בצמרת במשך למעלה מ-11 שבועות). מכירותיו של השיר בעולם נעמדו בסדר גודל של כ-6,000,000 עותקים.
"Me Enamoré" - יצא לאור ב-7 באפריל 2017, כסינגל השני מהאלבום. הווידאו קליפ שצולם לשיר הועלה לאחר חודש לערוץ ה-VevoVevo של שאקירה, ונכון ליולי 2018, מונה הצפיות שלו עולה על למעלה מ-600 מיליון צפיות. השיר זכה להצלחה נאה במצעדים כאשר בשיאו הגיע לצמרת מצעד שירי הפופ הלטיניים, ולעשיריות הפותחות בארגנטינה, מקסיקו, ספרד, וכולי. השיר נמכר בעולם בסדר גודל של למעלה מ-1,500,000 עותקים.
"Perro Fiel" - הוכרז ב-15 בספטמבר 2017, כסינגל השלישי מן האלבום. השיר הכיל בתוכו את הזמר הלטיני ניקי ג'אם. באותו פרק הזמן שבו יצא כסינגל, העלתה הזמרת לערוצה את הקליפ הנלווה שצולם לשיר. הקליפ זכה להצלחה רבה וצבר למעלה מ-545 מיליון צפיות, ומכירותיו בעולם מסתכמות בכלמעלה מ-1,060,000 עותקים.
"Trap" - על הקליפ של השיר הכריזה שאקירה כבר ב-23 בינואר 2018, ולאחר מכן ב-26 בינואר באותה השנה יצא הקליפ, ובכך הפך השיר לסינגל הרביעי מתוך האלבום. בשיר מתארח בשנית מאלומה, וזהו שיתוף הפעולה השלישי של השניים כשהקודמים היו "Chantaje", והרמיקס לשיר "La Bicicleta". מאוחר יותר, שיתפו השניים פעולה בפעם הרביעית בשיר "Clandestino", שיצא ביוני 2018.
"Nada" - יצא לאור ב-3 בנובמבר 2018, כסינגל החמישי והאחרון מתוך האלבום. בסמוך להוצאתו, פרסמה שאקירה הצצות מתוך הווידאו קליפ אשר יצא באותו היום.
יציאה וקידום > שיתופי פעולה

"La Bicicleta" - הוקלט בין השנים 2015–2016 עם קרלוס ויוס, ויצא לאור כסינגל הפותח מן אלבומו ה-16, Vives, וכרצועה ה-10 מן האלבום הזה, ב-27 במאי 2016. לשיר צולם ווידאו קליפ שהפך לוויראלי גם כן, וצבר למעלה מ-1.1 מיליארד צפיות. במצעדים זכה השיר להצלחה רבה כאשר הצליח בשיאו להגיע לצמרות המצעדים שבצ'ילה, קולומביה, גואטמלה, מקסיקו, וכולי. בעולם מכר השיר 3,000,000 עותקים.
"Deja Vu" - הוקלט ביחד עם פרינס רויס, ויצא לאור ב-24 בפברואר 2017, כסינגל הרביעי מן אלבומו החמישי Five, וכרצועה ה-11 מן האלבום הזה. השיר זכה להצלחה רבה ביוטיוב כאשר צבר למעלה מ-343 מיליון צפיות. בשיאו הצליח השיר להעפיל לצמרות המצעדים שבוונצואלה, והרפובליקה הדומיניקנית. מכירותיו בעולם נעמדות על כ-500,000 עותקים.
"Comme moi" - יצא לאור ב-1 באפריל 2017, בשיתוף הראפר הצרפתי בלאק אם, כסינגל ה-7 מן אלבומו השני Éternel insatisfait, וכרצועה ה-8 מן האלבום הזה. הווידאו קליפ הנלווה שצולם לשיר נכשל ולא זכה להצלחה רבה, וכך גם מכירותיו. המצעד היחידי אליו הצליח להיכנס השיר הוא המצעד הצרפתי, שם הגיע בשיאו למקום ה-35. לשיר הוקלטה גרסה בשפה האנגלית שהכילה את הלהקה האמריקאית מג'יק.
יציאה וקידום > סיבוב הופעות

לאחר שהוציאה מן האלבום ארבעה סינגלים, ושלושה דואטים, הכריזה הזמרת ברשתות החברתיות כי היא עומדת לצאת לסיבוב ההופעות השישי שלה שיקרא על שמו של האלבום, "El Dorado World Tour". סיבוב ההופעות התחיל ב-3 ביוני 2018, ויסתיים ב-6 בספטמבר 2018. בסיבוב ההופעות יתקיימו כ-21 מופעים בצפון אמריקה, 20 מופעים באירופה, ומספר מופעים בדרום אמריקה. נכון ל-10 ביולי 2018, סיבוב ההופעות יכלול כ-54 מופעים. סיבוב ההופעות הזה הוא סיבוב ההופעות השלישי בגודלו בכל הקריירה של הזמרת. סיבוב ההופעות החל בגרמניה ועתיד להסתיים בקולומביה.
ביקורות

| דירוגים מקצועיים> ציוני ביקורות.מקור | דירוגים מקצועיים> ציוני ביקורות.ציון |
| --- | --- |
ABC News: 
AllMusic: 
Knoxville News Sentinel: 
לטין טיימס: מעורבת
דה נשיונל: 
סטיבן תומאס ארלוויין מ-AllMusic, אמר כי: "שאקירה נהגה ליצור את אלבומיה עם המון מחשבה, ואכפתיות, אבל זה נמוג בעשור האחרון. אולי זה סימן לאמביציה אמנותית פחותה, אבל היא מייעלת את האלבומים שלה בכך שהם גמישים, הדוקים ודו-לשוניים, דבר אשר נותן לאלבום תחושה חיובית." אלן ראייב מ-ABC News, אמרה כי אל דוראדו - "מוציא את שאקירה כמבצעת וכותבת טובה, ושיריו מציגים את העדינות שבכתיבת שיריה".
סי הוקינס מדה נשיונל הפנה כלפי האלבום ביקורת חיובית, וציין כי אל דוראדו הוא - "אלבום קיצי למעריציה של שאקירה", והדגיש כי: "האלבום מביא איתו שירים קיצביים וקיציים, וכי האלבום לא נועד לטבלאות המצעדים אלא לכיף".
ג'ואן וולאס מהלטין טיימס מתח על האלבום ביקורת מעורבת וטען כי האלבום הזה שונה מאוד מ-Pies Descalzos ו-Laundry Service, שבעיניו נחשבים לשניים מן אלבומיה הטובים ביותר של שאקירה. בנוסף לכך, הוא ציין והוסיף כי שיתופי הפעולה באלבום די מאולצים.
פרסים ומועמדויות

| שנה | טקס | קטגוריה | תוצאה | מקור |
| --- | --- | --- | --- | --- |
| 2017 | פרסי המוזיקה הלטינית האמריקאית | אלבום השנה | מועמדות |    |
| 2017 | פרסי המוזיקה הלטינית האמריקאית | אלבום הפופ/רוק האהוב ביותר | מועמדות |    |
| 2017 | פרסי גראמי הלטיני | אלבום השנה | מועמדות |    |
| 2017 | פרסי גראמי הלטיני | אלבום הפופ העכשווי-ווקאלי הטוב ביותר | זכייה |    |
| 2018 | פרסי גראמי | אלבום הפופ הלטיני הטוב ביותר | זכייה |    |
| 2018 | פרסי ה-iHeartRadio | האלבום הלטיני של השנה | זכייה |    |
| 2018 | פרס המוזיקה של בילבורד | האלבום הלטיני הטוב ביותר | מועמדות |    |
| 2018 | פרסי המוזיקה של הבילבורד הלטיני | האלבום הלטיני הטוב ביותר של השנה | מועמדות |    |
| 2018 | פרסי המוזיקה של הבילבורד הלטיני | אלבום הפופ הלטיני הטוב ביותר | זכייה |    |